Der ligger allerede en Aldi, en Fakta, en Spar, en SuperBrugsen og en SuperBest. Men om kun et halvt år har Sindal endnu en dagligvarebutik. Rema 1000 åbner nemlig en ny 1.050 kvadratmeter stor butik tæt på SuperBest. Det skriver nordjyske.dk. - Vi mangler at kunne tilbyde kunder i Sindal og oplandet at handle i vores butikker. Vi har ikke nogen Rema 1000 mellem Hjørring og Frederikshavn, begrunder regionschef Kenneth Jensen fra den norsk ejede dagligvarekæde til nordjyske.dk. Den nye Rema 1000 er fjerde nybyggeri med dagligvarer i Sindal siden 2003/2004, hvor daværende Sindal Kommune besluttede at oprette et centerområde uden for Nørre Torv/Nørregade. Butikken skulle åbne op for kunder i første kvartal af 2013.

Opsummering:
De handlende får endnu en shoppemulighed i Sindal, når Rema 1000 åbner op med en ny stor butik i starten af 2013.